*6.melléklet a / 2023. sz. Képv. test. határozathoz*

**FELADAT-ELLÁTÁSI SZERZŐDÉS II. SZÁMÚ MÓDOSÍTÁSA**

(tervezet)

amely létrejött egyrészről **Kiskőrös Város Önkormányzata** (székhelye: 6200 Kiskőrös, Petőfi tér 1., törzsszáma: 724782, statisztikai számjele: 15724784-8411-321-03) képviseletében Domonyi László polgármester (továbbiakban: Önkormányzat),

másrészről a **Futó és Társa Egészségszolgáltató és Kereskedelmi Kft.** (székhelye: 6400 Kiskunhalas, Gyöngyvirág u. 14., Cégjegyzékszám: 03 09 113238, adószám: 13657671-2-03) ügyvezetője **Dr. Urfi Edit, mint a személyes ellátásra kötelezett háziorvos** (születési hely, idő: ……... an: lakcíme: 6400 Kiskunhalas, ……..., működési nyilvántartási száma: 53761) (továbbiakban: Egészségügyi szolgáltató) között a **házi gyermekorvosi feladatok** és **az iskola-egészségügyi feladatok** ellátása tárgyában alulírott helyen és időben az alábbi feltételek mellett:

Kiskőrös Város Önkormányzata és a **Futó és Társa Egészségszolgáltató és Kereskedelmi Kft.** ügyvezetője Dr. Urfi Edit, mint a személyes ellátásra kötelezett háziorvosközött a 40/2021. (IV.29) sz. polgármesteri határozat alapján, Kiskőrös Város Képviselő-testülete 58/2021. számú Képv. testületi határozatával módosított, 2021. november 26. napján a módosítással egységes szerkezetbe foglalt 7217-10/2021. feladat-ellátási szerződést a felek közös megegyezéssel az alábbiak szerint módosítják:

1. A szerződés 1. pontjának helyébe az alábbi rendelkezés lép:

„1. Önkormányzat megbízza, Egészségügyi szolgáltató vállalja, hogy ellátja - a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja, valamint az egészségügyi alapellátásról szóló 2015. évi CXXIII. törvény 5. §-a alapján – az Önkormányzat ellátási kötelezettségébe tartozó, a feladat-ellátási szerződés 1. mellékletében szereplő, Kiskőrös város 1. számú házi gyermekorvosi alapellátási körzet házi gyermekorvosi alapellátási feladatait.”

1. A szerződés 13. pontjának helyébe az alábbi rendelkezés lép:

„13. Az Egészségügyi szolgáltató tudomásul veszi, hogy az 1. pontban szereplő alapellátási körzet határait – az egészségügyi alapellátásról szóló 2015. évi CXXIII. törvény 6.§. (1) bekezdése szerint a praxiskezelő alakítja ki és jelen szerződés fennállása alatt bármikor megváltoztathatja.

Körzetmódosítás esetén az érintett lakosság megfelelő tájékoztatásával kapcsolatos kötelezettségek az Önkormányzatot terhelik.”

1. A szerződés 21. pontjának helyébe az alábbi rendelkezés lép:

„Az Egészségügyi szolgáltató köteles a háziorvosi, házi gyermekorvosi és fogorvosi tevékenységről szóló 4/2000.(II.25.) EüM. rendelet alapján megfelelő szakképesítéssel rendelkező gyermekápolót vagy asszisztenst foglalkoztatni saját költsége és kockázata terhére.”

1. A szerződés 22-23. pontjait megelőző alcím és a szerződés 22-23. pontjai helyébe az alábbi rendelkezés lép:

„Kártérítésre, kártalanításra vonatkozó rendelkezések:

1. A körzetmódosítás miatt bekövetkezett, az Egészségügyi szolgáltatót ért kár esetén az önálló orvosi tevékenységről szóló 2000. évi II. törvény 2/B. § (5) bekezdése szerint az adott körzet megállapításáért felelős szerv tartozik kártalanítási kötelezettséggel.
2. Jogellenes károkozás esetén a Polgári Törvénykönyvről szóló 2013. évi V. törvény (továbbiakban: Ptk.) kártérítési felelősség általános és közös szabályait kell alkalmazni.”
3. A szerződés a Melléklettel egészül ki.
4. Szerződő Felek megállapítják, hogy a feladat-ellátási szerződés jelen szerződés által nem szabályozott rendelkezései változatlan tartalommal és formában, hatályukban fennállnak.
5. Jelen szerződésben nem szabályozott kérdésekben a hatályos egészségügyi, társadalombiztosítási jogszabályok, valamint a Polgári Törvénykönyvről szóló 2013. évi V. törvény és az egyéb vonatkozó jogszabályok az irányadók.
6. Szerződő felek jelen szerződésből eredő jogviták esetén a hatáskörtől függően a Kiskőrösi Járásbíróság kizárólagos illetékességét kötik ki.
7. Jelen szerződés 4 eredeti példányban készült és azt a Szerződő felek elolvasás és értelmezés után, mint akaratukkal mindenben megegyezőt jóváhagyólag aláírták.

Kiskőrös, 2023……….

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Domonyi László Dr. Urfi Edit

polgármester Futó és Társa Egészségszolgáltató és

Kereskedelmi Kft. ügyvezetője, háziorvos

Ellenjegyzem:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. Turán Csaba

jegyző