*9.számú melléklet a …../2023. sz.Képv.test. határozathoz*

**FELADAT-ELLÁTÁSI SZERZŐDÉS I. SZÁMÚ MÓDOSÍTÁSA**

(tervezet)

amely létrejött egyrészről **Kiskőrös Város Önkormányzata** (székhelye: 6200 Kiskőrös, Petőfi tér 1., törzsszáma: 724782, statisztikai számjele: 15724784-8411-321-03) képviseletében Domonyi László polgármester (továbbiakban: Önkormányzat),

másrészről a **Juniper-Med Egészségügyi Szolgáltató Korlátolt Felelősségű Társaság**( székhelye: 6200 Kiskőrös, Petőfi Sándor út 14., cégjegyzékszám: 03 09 132110, adószám:26548085) **ügyvezetője dr. Schütz Nikolett,** mint személyes ellátásra kötelezett háziorvos(születési helyi, idő: ……… an: ……., lakcíme: 6230 Soltvadkert, ……. szám, működési nyilvántartási száma: 77941,) (továbbiakban: Egészségügyi szolgáltató) között a felnőtt háziorvosi feladatok ellátása tárgyában alulírott helyen és időben az alábbi feltételek mellett:

Kiskőrös Város Önkormányzata és **Juniper-Med Egészségügyi Szolgáltató Korlátolt Felelősségű Társaság ügyvezetője dr. Schütz Nikolett,** mint a személyes ellátásra kötelezett háziorvosközött a Képviselő-testület 90/2018. számú Képv.testületi határozata alapján 2018. október 17. napján, 4961-3/2018. számú feladat-ellátási szerződést a felek közös megegyezéssel az alábbiak szerint módosítják:

1. A szerződés 1-2. pontjának helyébe az alábbi rendelkezés lép:

„1. Önkormányzat megbízza, Egészségügyi szolgáltató vállalja, hogy 2018. év december hó 1. napjától ellátja - a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja, valamint az egészségügyi alapellátásról szóló 2015. évi CXXIII. törvény 5. §-a alapján – az Önkormányzat ellátási kötelezettségébe tartozó, a feladat-ellátási szerződés 1. mellékletében szereplő, Kiskőrös város 2. számú felnőtt háziorvosi alapellátási körzet háziorvosi alapellátási feladatait.

2. Egészségügyi szolgáltató kötelezettséget vállal arra, hogy a praxisjog alapján nyújtható önálló orvosi tevékenységet dr. Schütz Nikolett háziorvos személyesen, saját felelősségére látja el – akadályoztatásának jogszabályban meghatározott eseteit kivéve – a Kiskőrös, belterületi 2623 hrsz-on nyilvántartott, természetben 6200 Kiskőrös, Petőfi Sándor út 14. szám alatt található, a DLB Holding Kft. (6200 Kiskőrös, Petőfi Sándor út 14. ) tulajdonában lévő ingatlanban elhelyezkedő, Kiskőrös Város Önkormányzata használatában lévő orvosi rendelő helyiségben.”

1. A szerződés 18-21. pontjának helyébe az alábbi rendelkezés lép:

„18. Az Egészségügyi szolgáltató tudomásul veszi, hogy az 1. pontban szereplő alapellátási körzet határait – az egészségügyi alapellátásról szóló 2015. évi CXXIII. törvény 6.§. (1) bekezdése szerint a praxiskezelő alakítja ki és jelen szerződés fennállása alatt bármikor megváltoztathatja.

Körzetmódosítás esetén az érintett lakosság megfelelő tájékoztatásával kapcsolatos kötelezettségek az Önkormányzatot terhelik.

1. A körzetmódosítás miatt bekövetkezett, az Egészségügyi szolgáltatót ért kár esetén az önálló orvosi tevékenységről szóló 2000. évi II. törvény 2/B. § (5) bekezdése szerint az adott körzet megállapításáért felelős szerv tartozik kártalanítási kötelezettséggel.
2. Jogellenes károkozás esetén a Polgári Törvénykönyvről szóló 2013. évi V. törvény (továbbiakban: Ptk.) kártérítési felelősség általános és közös szabályait kell alkalmazni.
3. Önkormányzat az alapellátáshoz kapcsolódó háziorvosi ügyeleti ellátást más szolgáltatóval kötött külön szerződés alapján biztosítja.”
4. A szerződés 2. számú melléklete helyébe a Melléklet lép.
5. Szerződő Felek megállapítják, hogy a feladat-ellátási szerződés jelen szerződés által nem szabályozott rendelkezései változatlan tartalommal és formában, hatályukban fennállnak.
6. Jelen szerződésben nem szabályozott kérdésekben a hatályos egészségügyi, társadalombiztosítási jogszabályok, valamint a Polgári Törvénykönyvről szóló 2013. évi V. törvény és az egyéb vonatkozó jogszabályok az irányadók.
7. Szerződő felek jelen szerződésből eredő jogviták esetén a hatáskörtől függően a Kiskőrösi Járásbíróság kizárólagos illetékességét kötik ki.
8. Jelen szerződés 4 eredeti példányban készült és azt a Szerződő felek elolvasás és értelmezés után, mint akaratukkal mindenben megegyezőt jóváhagyólag aláírták.

Kiskőrös, 2023……….

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Domonyi László Dr. Schütz Nikolett

polgármester Juniper-Med Egészségügyi Szolgáltató Kft.

ügyvezetője, háziorvos

Ellenjegyzem:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. Turán Csaba

jegyző